
AGLOMERACION MASIVO NA MFA PA 
MOTIBO DI PAGO DI PLACH’I NUMBER 


OTMAR ODUBER CU 
CARTA PA PROME MINISTER 


MESTER BIN UN 
DIALOGO SOCIAL P’E REDUCCION 
DI GASTO DI GOBIERNO 


KIA NO TA YEN 


SEA MINISTER TJON OF 
MINISTERIO PUBLICO TA 
GAÑANDO FORMALMENTE 


CARNAVAL 70 TA 
BIRANDO CONOCI COMO 
“CAGE CARNAVAL” 

A 
yera tabata dia 31 di januari, e fecha limite (deadline) pa 
loke ta pago di impuesto pa vehiculo di motor. Y manera 
tur aña esunnan cu ta cobra net net fin di luna of esunnan 
cu a “lubida” di paga trempan, a haya nan mes cu e “bottle- 
neck” cu nan mester a para basta largo prome cu nan por a 
wordo atendi p’e personal di impuesto na caha. Riba dje, no 
tin mas fecha pa haci pago pa loke ta e prome mita di aña. 
Departamento desde september 2023 a habri posibilidad di 
pago y e contribuyentenan por a haci uzo di e sistema di 
pago parcial caminda cu un minimo di 50 florin por a cum- 
insa paga riba impuesto 2024 pocopoco. 


Pero ta algo cu nos por a evita? Si y no, pasobra tin 365 dia 
den un aña y no por kere cu den tur e dianan aki por a paga 
Departamento di Impuesto pa luna p’e plach’i number y ora 
cu e fecha limite yega, ya tur cos ta pago. 


Aunke tin di bisa cu ta prerogativa di tur hende con y ki 
momento nan lo kier paga nan impuesto. 


Pero e cuestion ta asina cu dia 31 a bin y a bay y riba e 
imagennan por mira e aglomeracion di hende na dos dife- 
rente MFA, esun na Paradera y esun na Noord, sin conta e 
personanan fisicamente cu mester a para den rij pasobra no 
tin personal suficiente pa atende asina hopi hende. 


Tambe si tene cuenta cu nan ta bay a base di number, ta 
tanto nan ta otorga pa dia pa por atende. Nos Arubianonan 
como tipico yiu di tera, ta warda te na ultimo pa core wak si 
por haya un number ainda. 


Loke tambe a tene na cuenta cu por a haci e pagonan aki 
online, cual ta un sistema hopi facil pa haci y ta afilia n’e 
banconan aki na Aruba. 


Con cu bay bin, si nos mira den e banda practico, como 
ciudadano, mester ta consciente di e responsabilidadnan 
di tur luna y/of aña. Tur hende ta consciente cu dia 31 di 
januari ta deadline pa paga nummerplaat p’e prome mita 
di aña y fin di juni pago p’e siguiente mita di aña. Pero si ta 
yega haci gasto sin tene cuenta cu e responsabilidadnan aki, 
cual ta sumamente importante p’e vehiculo por circula riba 
caretera, lo ta bon pa tene cuenta cu e echo aki. 


Evita boet? Facil, cumpli cu e responsabilidadnan civico, 
paga impuesto y evita para den rij y cunsumi pa oranan 
largo pasobra no por haya un number. Si cuminsa paga di 
awo caba, por evita tur e hebe hebe aki. 
Awo, esunnan cu no a logra paga nan number ta core e 
riesgo di haya un boet agrega riba nan pago. 


Aglomeracion masivo na MFA pa motibo di pago di plach’i number 

D 
iamars Otmar Oduber, den nomber di Plataforma Pais, 
a entrega un carta abierta na Prome Minister di Aruba, 
Evelyn Wever-Croes. Esaki ta den cuadro di e encuentronan 
cu e plataforma a bin ta hiba cu diferente instancia den co- 
munidad. 


Durante un conferencia di prensa ayera, Oduber a splica cu 
siman pasa a tene un encuentro cu ATIA, prome cu esey 
OPPA y un cantidad di otro encuentro tin pendiente pa comb- 
ersa cu diferente instancia na Aruba, a conduci y mustra e 
necesidad cu a lansa, na momento cu no tin presion politico 
di parti di Den Haag, ni medida cu ta wordo discuti aworaki, 
a haci apelacion special pa un dialogo nacional p’e reduc- 
cion di gasto di gobierno por tuma luga, sin ningun presion 
of sin ningun tipo di menasa rond di un dialogo cu mester 
por tin e apertura pa henter nos comunidad participa na dje. 


Tur biaha y pa hopi aña por a mira cu cada biaha cu tin 
un discusion riba un medida cu ta wordo introduci riba un 
aumento di cualkier impuesto of bao di un presion di un 
negociacion cu tin cu Hulanda, di biaha e ora ey ta papia y 
ta pop up e alternativa pa loke ta gasto di gobierno. 


Sinembargo, despues ta mira atrobe, mescos cu ta sosode 
n’e momentonan aki, cu no ta haya e prioridad di gobierno, 
siendo cu e curason di mas fuerte pa loke ta trata e dolornan 
cu tin den un gobierno, ta su gastonan, cu na Aruba vooral, 
ta dramaticamente halto. 
E apelacion a wordo haci na prome minister mirando cu e 
ta carga e liderazgo di nos pais. Aki no ta cuestion di punta 
dede of culpa e gobierno actual. Mester ta autocritico y 
mester acepta cu desde nos Status Aparte te awe, tur gobi- 
erno a coopera cu e gastonan aki a aumenta drasticamente. 


Hopi biaha ta haci cosmetica ora ta discuti medida contra 
pueblo, ta purba di reduci un auto aki of cualkier otro cos 
chikito cu ta mustra cu ta baha gasto den gobierno. 


Pero realidad ta cu tin hopi vet pa corta den dje den nos 
aparato den gobierno. Ta mas na su luga pa e discusion aki 
tuma luga. 
Tur partido politico mester por ta di acuerdo cu esaki. Mester 


tin e grandesa si cu ta bisa como partido politico, sea bo ta 
sostene of ta den oposicion, cu aworaki no ta momento pa 
haci politikeria. 


Realidad ta y mester duna Cesar loke ta di Cesar, prome 
minister a haci un tremendo trabao den lidera na momento 
cu tabatin e pandemia na Aruba. No tin discusion riba esaki 
y ta riba e mesun modelo aki el a tuma e tempo ey pa lidera 
e pais aki. 


E apelacion cu Plataforma Nos Pais ta haci riba e prome 
minister, pa e ta e persona pa lidera e discusion aki, invita y 
inicia e proceso, manera cu a reuni cu diferente gremio na 
Aruba, ta sinti cu awo ta e momento pa hacie sin e presion, 


[Continuacion na pagina 4] 


Otmar Oduber cu carta pa Prome Minister 
Mester bin un dialogo 
social p’e reduccion 
di gasto di gobierno 

Den carnaval 70 Guardian Group Fatum 
ta sigura bo smile, bayendo e Xmile! 
Bo tin chance pa gosa di sorpresanan FANTASTICO. 
Cera bo seguro di biahe entre 25 di januari y 4 di februari 2024 


Bishita portal.myguardiangroup.com of bo broker preferi awe mes. 


pero pa atende cu asunto cu ta serio y asunto cu pa hopi aña a wordo 
discuti, pero pa hopi biaha pa motibo di e presion politico di loke e achter- 
baannan ta pensa of di pensamento cu ta perde voto si mester atende y 
reduci cierto gastonan den gobierno, esaki no ta tuma luga. 


Ta scucha e partido den oposicion cu ta bisa pa baha gasto y ora e drenta 
den gobierno e ta lubida ora el a compromete cu ne prome cu el a drenta 
mando. 


Den e carta a mustra riba e echo no solamente cu ta importante pa reduci 
e gastonan pero a atende cu diferente di e puntonan tambe den e carta 
aki, cu e prome minister. 


A cuminsa na bisa cu e aparato di gobierno ta by far demasiado grandi e 
momentonan aki, demasiado departamento y instancia cu a wordo crea 
durante e ultimo añanan cual ta obsoleto. 


Tin un cantidad di departamento cu por wordo privatisa, departamento 
cu por wordo independisa y un cantidad di departamento cu por fuseer, 
esta pone nan bao di e mesun cabes bao di un solo director, cu un solo 
aspecto di accounting, finansa, etc. caminda cu ta reduci drasticamente e 
gastonan di gobierno. 


N’e momentonan aki ta mira cu ta sosode den e caso di ANSA ora cu a 
saca e parti di Air Traffic Control for di Directie Luchtvaart, independis’e 
den un ANSA NV. Por a mira con exitoso e ta. Hopi biaha e politiconan no 
ta durf di hacie pasobra ta perde voto. Pero por mira cu tanto den e caso 
di ANSA y ATA Sui Generis y di hopi otro compania cu a wordo crea, no 


solamente ta reduci gasto den gobierno, sino 
tambe un eficiencia enorme den e departa- 
mentonan aki, pasobra nan ta wordo maneha 
na un forma hopi mas productivo p’e comun- 
idad di Aruba. 


Independisacion por tuma luga sin cu e ta 
un menasa p’e trahado y esey ta loke mester 
splica comunidad. El a sosode den e caso 
di ANSA y tambe ATA. E empleadonan a bay 
dilanti, e departamento ta funciona exitos- 
amente y tin un cantidad di caminda cu por 
corta vet, reduciendo e aparato di gobierno. 


Otro cos cu a menciona den e carta y cu a 
combersa cu e diferente gremionan, ta un 
maneho hopi mas eficiente di e edificionan di 
gobierno. 


Gobierno tin casi 30 edificio para entre un aña 
cu 25 aña cu e edificionan aki ta para. Entre 
otro Beatrix School, Juliana School, Ex-DOW 
cu awo pronto lo pasa pa man di APA, tin Duane 
kantoor y tambe Ward’i polis na Playa na un 
balor di mas di 280 miyon florin cu ta para n’e 
momentonan aki y ta huur otro edificio rond 
cu ta kere cu esaki ta iresponsabel. 


Awo t’e momento segun Oduber. Oduber a 
laga un ley atras, Aruba Property Fund (APF), 
cual ta cla pa bay parlamento. Pa pasa Raad 
van Advies caminda cu lo a crea un NV nobo 
di gobierno, 100% di gobierno, caminda cu 
ta hinca tur e edificionan aki bo dje. Gobierno 
no ta gana nada cu e edificio para aki y ta 
costa Aruba hopi placa den un gran cantidad 
di edificio cu ta wordo gehuur, siendo cu por 
hinca nan tur den un NV. E NV ey ta bay haci 
su prestamo riba mercado pa drecha e edifi- 
cionan aki pocopoco y djey ta percura pa nan 
wordo gehuur na un prijs reduci cu gobierno, 
pero tambe tin e oportunidad pa por huur 
nan, bende nan, loke kier haci cu sector priva 
tambe, creando entrada pa gobierno y tambe 
un reduccion enorme den e gastonan di huur 
mes cu ta den man di gobierno aworaki. 


Tur aña por scucha e discusion riba huur- 
mento di edificio. Ta yega e momento pa gara 
e toro na su cacho y por hacie si tur por para 
patras di un maneho cu no ta conta pa e gobi- 
erno cu ta na mando so, pero tambe pa tur cu 
ta bin den futuro. 


[Continuacion di pagina 3] 

Meld je nu aan voor de Basis Opleiding Kustwacht (BOK): 
werkenbij.kustwacht.org 


Kom jij de 
kustwacht 
versterken? 


A 
WEMainta ta sigui haya informacion for di 
oficialnan di KIA caminda ta cuestiona e 
hecho cu mientras cu di un banda Ministerio 
Publico ta declara na prensa cu e institucion 
coreccional aki ta yen, di otro banda ta Minis- 
ter di Husticia Rocco Tjon a manda varios car- 
ta pa presonan, sigurando cu KIA no ta yen. 


Ta trata aki di cartanan cu presonan a manda 
cu peticion pa haya e asina yama “Vervroegd 
Voorwaardelijk in Vrijheidstelling ” cu ta permiti 
nan bandona KIA bou di cierto condicionnan 
cu ta wordo stipula. 
No ta algo nobo ya cu ta algo cu sa pasa caba 
tambe ora cu KIA no tabata asina pobla pero 
pa comportacion di esunnan deteni, nan ta 
bin na remarca pa sali mas tempran cu nan 
castigo tabata stipula. 


Di un banda Minister Rocco Tjon a informa 
esunnan cu haci peticion pa sali liber mas 
tempran, cu esaki por sosode solamente KIA 
informa e mandatario cu e centro ta hopi yen 
pero un Minister di Husticia por atende c’un 
peticion asina, haci un evaluacion cu Ministerio 
Publico pa asina determina si un preso por bay 
cas cu anticipacion prome cu e caba di sinta e 
periodo cu Corte a stipula. 


E reaccion di Minister di Husticia Tjon sinem- 
bargo ta liña recta cu loke Ministerio Publico a 
declara na prensa luna pasa, relaciona cu dos 
persona cu a wordo haya culpabel den e caso 
di IBIS y a wordo condena na castigo di prizon. 
Solamente e ex minister Paul Croes a wordo 
encarcela mientras cu dos otro acusado den 
e caso aki kendenan a wordo haya culpabel, 
ningun momento a mira paden di e prizon y 
ainda nan ta canando como hendenan liber y 
ta trata aki di Felipe Schwengle y tambe Juan 
Feliciana, kendenan por a hasta biaha bay den 
exterior mescos cu nada a pasa. 


Ministerio Publico a declara den medionan 
di comunicacion cu e dos personanan aki ta 


KIA no ta yen 


Sea Minister Tjon of Ministerio 
Publico ta gañando formalmente 


canando liber ya cu KIA ta yen yen y no tin luga pa cera e dos hendenan 
aki pero di otro banda Minister di Husticia si ta informa presonan cu a haci 
un peticion pa bay cas mas tempran bou cierto condicionnan, ta wordo 
informa cu no ta berdad cu KIA ta yen ya cu gerencia di e instituto no a 
avisa su persona di e situacion aki. 


Loke Ministerio Publico no ta compronde den e asunto aki, c’un biaha mas 
nan ta sigui crea e impresion cu e instituto ta formando parti di un perse- 
cucion politico sin precedente ya cu ta imposibel pa haya tres persona 
culpabel den e caso di IBIS, pero un so ta wordo detene y su sentencia ta 
wordo ehecuta. 


Awor ta segun Minister Tjon den su carta na algun preso den KIA, e ta papia 
cu e director di KIA, kende su persona a nombra, no a informa su persona 
cu en berdad cu KIA lo ta ‘tjokvol’ pa algun dia despues OM informa cu e 
prizon ta hopi yen. 
E caso aki ta sinti crea duda den integridad di tanto e Minister como OM 
ya cu ta creando e impresion cu a uza e dos otro acusadonan menciona pa 
traha un caso contra di e ex Minister pero awor nan ta wordo recompensa 
caminda nan lo no bay prizon por lo pronto, loke realmente bergonsoso si 
esaki ta e caso. 

E 
bista ta impresionante, no solamente pa hendenan local pero 
tambe pa bishitantenan cu ta pasa riba caminda di L.G. Smith 
blvd, mirando e tantisimo “hekinan” cu a keda instala for di algun 


dia atras, relaciona cu e parada cu ta celebra Aruba su di 70 aña 
celebrando Carnaval. 
Pa varios dia caba por constata cu principalmente turistanan cu 
ta yega cu cruceronan, ta cana rond y ta mira rond di den nan, 
sin sa kico ta pasando aki na Aruba ya cu nan concepto di e isla 


di Aruba tabata totalmente diferente. 


No ta conoci kende a bin cu e briyante idea aki pero el a crea un 
atmosfera ridiculo pa loke ta e tradicion di celebra carnaval aki 


na Aruba pero tin varios duda cu a surgi relaciona cu esunnan 
cua bin cu e briyante idea aki. 
Un serie di heki instala pa tanto e companianan di construccion 
di ALBO y Bohama ya cu riba nan por mira nomber di e compani- 
anan cu a huur DOW of gobierno e hekinan aki, cual sin duda lo 


no ta hopi barata. 


Di un banda DOW den nomber di gobierno a dicidi di no arma 
tentnan cu pa algun aña caba a bin ta reemplasando ‘trailernan” 
mahos di palo y e tentnan a ser introduci pa cambia e bista di 


bishitantenan pa nan no haya e impresion cu Aruba tin un “krot- 
tenwijk” den area di Oranjestad. 
Esey e trailernan di palo y otro cosnan cu tabata ser poni banda 
di caminda tabata duna e impresion y esaki a pone cu gobierno 
di AVP a dicidi cu no ta permiti pa pone ni trailer y tampoco ta 
permiti pa construi algo di palo di palet of otro cos y en berdad e 


bista a cambia por completo. 


Misteriosamente e aña aki a tuma algun decision hopi straño 
caminda entre otro tin e asunto di Kavel caminda tur hende por 
manda peticion aden pa bin na remarca pa haya un kavel pero 
ora cu saca e nombernan, esakinan tin cu keda secreto y ningun 
hende a compronde e motibo di esaki. 


Pa añanan largo nombernan tabata wordo anuncia sin problema 


algun pero e aña aki, ta dia di parada tur hende lo haya sa ta 
kende tabata dichoso di por a gana un kavel pero esunnan cu a 
gana nan mes mester a cumpra un tent pa tapa e solo cayente. 


CAGE CARNAVAL 
For di siman pasa a cuminsa lanta heki pa loco, sin splicacion of 
hustificacion y a converti L.G. Smith blvd den un tipo di couchi di 
galiña, igual cu algun deporta cu ta conoci na Merca como “cage 
wrestling” esta lucha liber cu tin e estilo aki for di masha tempo 


y tambe ultimo añanan den e deporte di MMA, tambe a introduci 
“cage fight.” 


Kisas esey lo a motiva esun cu a bin cu e idea aki tin instala e 


hekinan aki cu pa colmo por a ser mira solamente riba L.G. Smith 


blvd ya cu den Vondellaan ningun di e hekinan aki a wordo instala. 


Huurmento di e hekinan aki a costa hopi placa ya cu ta dificil pa 
kere cu tanto Albo como Bohama ta “presta” gobierno esakinan 
y cu nan mes tin cu instala esakinan. 
Ta placa cu gobierno por a hinca den carnaval, ya cu ta trata aki 
di e actividad cultural di mas grandi cu Aruba tin pa 70 aña caba. 


Placa cu por a bay pa e parti musical di carnaval, pa inverti den 
concurso di Reinanan y inverti den gruponan di carnaval cu lo a 
yuda e celebracion di e 70 aniversario di Aruba su carnaval cu 
ta un celebracion cultural cu tin un peso financiero grandi pa 


economia di e isla aki. 


CARNAVAL 70 ta birando conoci como “cage carnaval” 

Gezocht voor het bestuur van Stichting Monumentenfonds Aruba: 


SECRETARIS 


Deze functie is een vrijwilligersfunctie die wordt benoemd door het 
bestuur van Stichting Monumentenfonds Aruba (SMFA). Verwacht 
wordt dat de secretaris maandelijks de bestuursvergadering kan 
bijwonen en tussentijds, meest via e-mail, contact houdt met het 
bestuur en de directeur van de stichting. Stukken ter besluitvorming 
worden door de organisatie voorbereid en aan het bestuur voorgelegd. 
Daarnaast wordt de secretaris verwacht bij enkele diverse publieke 
evenementen van de stichting, afhankelijk van de voortgang van 
diverse projecten. Ook is de secretaris statutair tekenbevoegd bij het 
aangaan van overeenkomsten. Voor de functie is een maandelijkse 
onkostenvergoeding beschikbaar van Afl 400,- 


• Beschikbaar voor gemiddeld 4 uur per week 
• Kennis van of interesse in cultureel erfgoed 
• Opleidingsniveau minimaal HBO 
• Achtergrond in juridische zaken en/of bouw is een pré 
• Conform de statuten “Leden van het bestuur kunnen niet zijn degenen die in dienst zijn 
danwel in dienst treden danwel bestuurslid of commissaris zijn bij een van de organisaties 
of instellingen – al dan niet rechtspersoon zijnde en al dan niet van ambtelijke aard – die 
werkzaam zijn in het kader van het monumentenherstel.” 
• Kennis van Papiamento, Nederlands en Engels 


Stichting Monumentenfonds Aruba streeft naar een gebalanceerde samenstelling van het bestuur. 


U wordt verzocht uw motivatiebrief en CV uiterlijk 18 februari 2024 aan te leveren bij: 
Stichting Monumentenfonds Aruba 
T.a.v. Anne Witsenburg, directeur 
Avenida Milio Croes 26 
Oranjestad 
Of per e-mail aan secretary@monumentenfondsaruba.com 


P 
lataforma Nos Pais a manda un carta 
pa Prome Minister solicitando pa bin 
cu un dialogo nacional riba reduccion di 
gasto di gobierno. Den e cuadro aki el a 
presenta diferente posibilidadnan cu por 


wordo realisa cu efectonan positivo. Entre 
esakinan privatisacion, independisacion y 
fusion di algun departamento di gobierno 
y tambe un maneho mas eficiente di edifi- 


cionan di gobierno. 


E Platforma ta indica cu aparato guber- 
namental 
ta 
demasiado 
grandi, 
tin 
demasiado departamento y instancia cu ta 


obsoleto, departamentonan cu por wordo 
privatisa, 
departamen- 
tonan cu por wordo 
independisa y un cant- 
idad di departamento 


cu por wordo fusiona, es 
decir, pone nan bou di e 
mesun cabes. Ehempel 
di esaki ta ANSA, a saca 
Departamento di Control 
di Trafico Aereo for di 


Directie Luchtvaart, a 
independise y awe por 


mira con exitoso e ta. 


“Hopi biaha politiconan 
no ta hacie pasobra tin 
miedo di perde voto, 
pero por mira cu den e 
caso di ANSA, ATA Sui 


Generis, Elmar, Setar y 
WEB, no solamente ta 
reduci gasto den gobi- 


erno, pero mas cu tur 
ta crea un eficiencia 
enorme den e instanci- 
anan aki mirando cu nan 
ta wordo maneha na un 
forma mas productivo”. 


Otmar Oduber ta bisa 
cu independisacion por 
tuma luga sin cu e ta un 


menasa pa e trahado, al 


contrario, e empleadonan a bay dilanti. 
Ademas, e instancianan ta funciona exitos- 
amente y tin un cantidad di caminda unda 
cu por corta vet, reduciendo e aparato di 
gobierno. 


E di dos punto menciona den e carta ta pa 
tin un maneho mas eficiente di edificionan 
di gobierno. Na e momentonan aki gobi- 
erno tin casi 30 edificio para entre 1 cu 25 


aña, incluyendo scolnan. E edificionan aki 
tin un balor di mas cu 280 miyon Florin y 
nan ta para, mientras cu ta huur otro edifi- 
cionan, algo cu ta iresponsabel. Oduber a 
laga e ley di APF (Aruba Property Fund) 


atras cu a pasa Raad van Advies y ta cla 


pa bay Parlamento. Pa medio di e ley aki 
ta crea un NV nobo di gobierno den cual ta 
hinca tur e edificionan aki. E NV ta haci su 
prestamo(nan) riba mercado y ta drecha 
nan poco poco y dje ta percura pa nan 


wordo gehuur na un prijs reduci cu gobi- 
erno of por huur of bende nan cu sector 
priva, creando entrada pa gobierno y 
reduciendo e gastonan di huur. 


E asunto di huurmento di edificio di gobi- 
erno ta algo cu ta wordo scucha pa añanan 
caba y a yega ora pa gara e toro na su 
cacho y para tras di un maneho cu no ta 
conta pa e gobierno cu ta na mando so, 


pero pa tur gobierno cu lo bin den futuro. 


Otmar Oduber 


Departamentonan di gobierno por wordo privatisa, independisa y fusiona 


Ademas mester bin cu maneho mas eficiente di edificionan di gobierno 

E 
periodista y comentarista di Corsou, e popular Mariano Heiden y 
kende tabata labora tambe na e radio CUROM cu recientemente a bati 
bancarota, a reacciona basta irita pa loke ta pasando cu trahadonan di 
CUROM y e forma di procede di gerencia di e radio aki. 


CUROM tabata un di e radionan grandi di Antias, despues di Corsou y 
aki na Aruba te na momento cu e decision a cay cu tin cu cera e radio 
emisora aki, tabatin varios oyente aki cu tabata sigui tanto noticieronan 
pero tambe e popular programa pueblo na palabra. 


Un di e periodistanan mas renombra di Corsou, esta Mariano Heiden, a 
reacciona recientemente riba e forma con esunnan encarga cu CUROM, 
a bin ta tratando trahadonan di e radio cu a perde nan trabou y cu no tin 
entrada y na luga di trece aclaracion pa e grupo aki, reuni y informa tur 
hende kico ta nan derecho y ki paso nan lo tuma, tur hende ta keda keto y 
segun sr Heiden, esey ta di condena seriamente. 


“Ta un berguensa loke ta pasando pero mi persona a bisa nan caba cu si 
nan sigui tete cos, mi lo bin pa nan un djis y loke mi trece dilanti, lo bay 
kibra tur record riba Facebook loke mi tin cu bisa di nan. 
Nan ta keda maha cu mi pasenshi y ora mi Sali riba nan ya cu ningun 
hende ta bisando algo y nan ta ‘onvindbaar’ caminda ami personalmente 
ta haya hopi lamentabel cu mi tin cu bisa esaki, ya cu ta algo sumamente 
lamentabel y iresponsabel y dado momento por bisa cu e cos aki ta un cos 
di shouro ta tumando luga. 


Mariano Heiden 


Lo denuncia CUROM pa falta di informacion pa trahadonan 


E trahadonan, ningun hende sa kico ta bay 
pasa na e momentonan aki, ya cu ningun 
hende ta bisando algo pasando y mi tin prob- 
lema pa ningun hende ‘cuote’ loke mi ta bisa, 
cu nan ta un set di shouro ta atendiendo cu e 
situacion, shouro den e sentido cu ta un set di 
hende drechi, nechi bisti pero nan ta bisando 
net nada den e asunto aki. 
Pa colmo loke ta pasando ta cu e entidad aki 
semper a boga pa integridad, transparencia y 
nos tabata hopi grandi den desaroyo di comu- 
nidad pero awor por mira e mesun hendenan 
aki ta actuando di e forma aki cu e traha- 
donan,” Heiden a mustra. 


E periodista a sigui mustra cu ningun hende 
sa kico ta bay pasa, ningun hende sa e pens- 
amento di e dirigentenan ya cu nan a simple- 
mente disparce for di tera y no kier atende e 
trahadonan, hopi di nan cu tabata fiel na e 
instituto aki y awor nan ta ser neglisha di e 
forma aki. 


Sr Heiden a mustra un indignacion grandi, ya 
cu manera su persona mes ta mustra, a spera 
mas di hendenan cu semper a kere y promove 
integridad y transparencia pero awor cu ta 
toca e mesun hendenan aki, nan ta actua 
manera poco shouro y no kier atende cu nan 
responsabilidad di sinta cu e trahadonan, 
repara tur cos y conseha tur hende riba loke 
ta nan derecho como trahado. 


Diahuebs, 1 Februari 2024 
AWEMainta 
LOCAL 
9 


Diahuebs, 1 Februari 2024 
LOCAL 
10 
AWEMainta 


D 
en e carta manda pa Prome Minis- 
ter door di Plataforma Nos Pais ta 
menciona diferente punto cu por con- 
tribui na reduci gastonan di Pais Aruba 
y cu por yega na un consensus duran- 
te un Dialogo Nacional, cual ta e topico 
principal di e carta. 


Entre e puntonan menciona den e carta 
por mira reglamentacion di compro- 
misonan a largo plazo. “Mester bin un 
ley cu ta indica cu un gobierno no por 
compromete un pais financieramente 
pa 20-25 aña. Pa bo por haci esaki 
mester tin un ley cu ta bisa cu mester 
tin un mayoria absoluto den Parlamento 
na momento cu kier compromete e pais 
aki pa un periodo cu ta mas largo cu e 
periodo di gobernacion di e gobierno 
na mando”. Por a mira cu den pasado 
tabatin ministernan cu a compromete 
Aruba financieramente pa 20 aña y nan 
a sinta un periodo so y no t’ey mas pa 
responsabilisa nan mes pa cu esaki. 


Otro punto importante resalta den e 
carta ta e independisacion di e aspecto 
di recurso humano di gobierno. Tur loke 
ta tuma den servicio, retiro, bevordering 
y otronan relaciona cu empleadonan 
publico mester wordo saca for di man 
di Conseho di Minister. Mester laga un 
instancia independiente, un fundacion 
apart di politica, tuma e decisionnan 
di ken y con ta haya bevordering, ken 
ta wordo tuma, cua ta e rationan cu 
mester tin pa tuma hende den gobierno 
y ki ora ta retira hendenan for di den 
gobierno. Cu e cambio aki lo por mira 
un reduccion grandi den e gastonan di 
gobierno pa loke ta trata personal. 


Un otro punto presenta den e carta ta 
cu e ministernan mester tin formatie 


plaatsen, mescos cu ta sosode den 
departamentonan, es decir, sa con e 
departamentonan ta hinca den otro. 
No por ta asina cu manera por a wak 
den pasado cu tabatin ministernan cu 
140 hende trahando na nan bureau, 
otronan cu 67, mientras cu otronan 
tabata draai nan ministerio cu 15-20 
hende na un manera efectivo. 


Igualmente ta menciona un reduccion 
den e cantidad di ministernan. “Por a 
mira e miho gobiernonan draai cu 7 
minister y hasta den esakinan tabatin 
hasta algun cu pret paket. Pakico 8 of 
9 minister? Si por draai e pais aki cu 
5 ministerio y 2-3 secretario di estado 
cu ta funciona bou di e minister pa 
cierto tematica di e pais”. Importante 
pa menciona den esaki manera Otmar 
Oduber a bisa, mester ta 5 minister 
cu ta dispuesto pa traha pa Aruba si, 
cu ta dispuesto pa traha diasabra y 
diadomingo y 12 ora di dia. Mester 
laga e parti di politikeria un banda di 
probecha cu ta permiti pa tin 9 minister 
y ta haci uzo di dje pa acomoda candi- 
datonan di e partido of di e otro partido 


ora tin coalicion. Reduccion di e cant- 
idad di ministerio na 5 sigur ta un otro 
factor cu lo contribui na reduccion di 
gastonan di gobierno. 


Responsabilisacion di directornan di 
departamentonan door di duna nan 
mas autoridad ta un punto impor- 
tante tambe presenta den e carta di 
Plataforma. Den cuadro di esaki e ta 
menciona cu un punto di discusion por 
bira cu directornan mester haya un 
arbeidscontract y no ta mara mas na 
e LMA, dunando nan di e forma ey mas 
autoridad, pero tambe poniendo nan 
personalmente responsabel pa cada 
departamento tin nan business plan, 
presupuesto y cumpli cu esakinan. 
Un ultimo propuesta ta pa crea un 
instancia caminda cu costo di gobierno 
ta wordo controla, mescos cu cualkier 
empresa. E instancia aki mester tin e 
poder di controla y bisa cu si presu- 
puesto ta tanto, ta tanto por gasta na 
huur, auto, biahe, gastonan di repre- 
sentacion, etc. 
Cu e cambionan proponi ta papia di 
reduccion di gastonan di gobierno di 
aproximadamente 30% riba e total- 
idad di presupuesto di Pais Aruba. “No 
tin motibo pa tin mas medida riba e 
pueblo aki. 


Pueblo no por carga mas medida, no 
por carga mas impuesto, no por carga 
mas aumento di premie. Ban hiba e 
discusion awo y no ban warda atrobe 
memey di presion. Esaki no ta un discu- 
sion nobo, simplemente bo mester tin e 
cohon, e curashi pa kier tuma e deci- 
sion”, Otmar Oduber a indica y a conclui 
bisando cu e ta spera cu e carta aki por 
haya e atencion necesario di Prome 
Minister. 


Otmar Oduber 


Gobierno por reduci gastonan di 
presupuesto di Pais Aruba cu 30% 

D 
iaranson mainta, Prome Minister Evelyn Wever-Croes y 
Indra Zaandam di Tijdelijke Werkorganisatie Aruba, a re- 
uni via Zoom cu Secretario di Estado Alexandra van Huffelen. 
Topico di e reunion tawata e reformanan y e landspakketnan. 
Ya na 13 di November di aña 2020, a haci palabracionnan cu 
Hulanda y, manera ta conoci, Hulanda a bin cu condicionnan 
pa Aruba haya placa pa sobrevivi durante e pandemia. 


Gobierno di Aruba semper tawata tin e determinacion pa 
saca Aruba for di e crisis di Covid pa asina nos tin un Aruba 
mas fuerte y resiliente y pa haci esaki, mester a bin cu refor- 
manan y cambia e sistema di goberna y administra nos pais. 


Den e kwartaal aki, e ekipo di profesional di Gobierno di Aruba 
ta trahando riba casi 100 accion paralelo. Pa e siguiente 
kwartaal ainda mester a traha e agenda cu cantidad di e 
tareanan cu lo bay tin. Esaki, Prome Minister a indica, ta e 
intensidad cu e reformanan/ landspakketnan ta trece. “Pero, 
Aruba ta haciendo hopi bon”, Prome Minister a enfatisa. 


Cada kwartaal Gobierno ta publica un reportahe na unda 
ta indica e proceso di e accionnan, cua a bay bon y cua 
mester di mas atencion. Prome Minister a compara e repor- 
tahenan di Aruba, Corsou y Sint Maarten dunando di conoce 
cu Corsou y Sint Maarten tin hopi codigo cora, cu ta pega 
y no ta bayendo bon, mientras cu Aruba tin un codigo cora 


so. Esaki ta pega, e mandatario a duna di conoce, door di 
Ministerie van Defensie na Hulanda y tin di haber cu e tema 
di Arumil. 


“Na Aruba e ta bayendo bon, nos ta reformando y cambi- 
ando e procesonan den Gobierno na un forma fundamental 
pa haci nan mas transparente y eficiente pa yuda nos comu- 
nidad hopi mas”, Prome Minister a remarca. 
Tambe a toca e tema, aunke no profundo den e reunion 
aki, di refinanciamento di e debe di Covid y e interes halto. 
Gobierno ta wardando pa Hulanda presenta e conseho di 
nan abogado. Aruba ya caba a presenta e conseho di un 
profesor riba tereno constitucional cu ta mustra, na opinion 
di Aruba, cu Aruba por bin na remarc’e pa un interes mas 
abou. Hulanda a bay pidi un segundo opinion riba esaki cu 
nan abogado y despues cu e resultado di esaki drenta, lo 
sigui na mesa riba e topico aki. 


“E tawata un hopi bon reunion y naturalmente semper ta 
bon ora di haya elogio como pais con duro bo hendenan ta 
trahando y con positivo e resultadonan ta. Secretario van 
Huffelen ta pensa di bishita Aruba durante e ultimo simannan 
di Maart proximo mientras mi tambe lo ta na Hulanda prome 
cu e bishita aki y lo sigui den deliberacionnan pa logra baha 
e interes di e debe”, Prome Minister Evelyn Wever-Croes a 
duna di conoce. 


Prome Minister a reuni via Zoom cu 
Secretario di Estado Alexandra van Huffelen 

D 
espues di e atake cu drone di militante sosteni pa Teh- 
ran cu a cobra biba di tres solda Mericano na Jordania, 
tanto Merca como Iran a manifesta nan rechaso na un guera 
total. Sinembargo mientras cu atentado y e tensionnan den 
Medio Oriente ta sosode, experto y ex-funcionario occiden- 
tal ta zona alarma y ta adverti cu ambos nacion por ta diri- 
giendo sin kier na un conflicto. 
E atake reciente na Jordania a marca un punto di inflexion 
critico, pa ta e prome biaha cu personal Mericano a cay 
victima di atake orkestra p’e apoderadonan di Iran como 
reaccion n’e accionnan di Israel na Gaza. Presidente Joe 


Biden a priminti represalia, aunke e obhetivonan concreto ta 
sigui ta insigur. E debatenan ta impregna den un sentimento 
di urgencia y e bosnan mas radical ta expresa nan preocupa- 
cion p’e posibilidad cu un respons menor no ta resulta sufici- 
ente pa frenta e creciente menasa p’e interesnan Mericano. 
Mientrastanto, e observadornan regional ta preocupa cu 
un represalia mas severo por ta e trigger di un guera mas 
amplio y devastador. 
“Merca ta core riesgo di drenta lentamente den un guera 
cu Iran,” Thomas Shannon, ex-subsecretario di estado pa 
Asunto Politico, subrayando e gravedad di e situacion. Como 
di tres funcionario di mayor rango den e Departamento 
di Estado, e preocupacionnan di Shannon ta haci eco di e 
sentimentonan di hopi cu tin miedo n’e peligroso trayectorio 
cu parce ta sigui den ambos nacion. 
Cu e tensionnan alcansando un situacion critico, e comun- 
idad internacional ta observa con e rosea wanta, sperando 
cu e canalnan diplomatico por calma e situacion prome cu 
e bira mas pio. Mundo ta spera cu ansiedad e reaccion di 
Merca, consciente cu e decisionnan cu tuma den e proximo 
dianan por tin consecuencia profundo den e stabilidad di e 
region y den e panorama geopolitico mundial. 


Tension ta aumenta mientras cu Merca y 
Iran ta acerca n’e comienso di un guera 

E 
sey t’e conclusion cu parlamentario Parti- 
do di Pueblo Arubano, AVP, drs. Mervin Wy- 
att-Ras a yega na dje despues di e incidente di 
Minister Ursell Arends den fin di siman. Asina 
Wyatt-Ras a expresa diamars mainta durante 
e conferencia di prensa semanal di e partido. 
E ta di opinion cu, como mandatario, y mas 
ainda e titular di integridad, Ursell Arends a 
faya di ta un ehempel p’e comunidad ora cu 
den fin di siman el a ser mira ta consumi alco- 
hol y stuur auto. 


Cu ki moral Minister Arends por pidi ciudadano 
pa no haci loke e mes ta haci? Ta loke e parla- 
mentario di oposicion ta cuestiona. Tabata 
solamente despues cu Arends a keda exponi 
den luz publico, y cu esaki a genera un cant- 
idad enorme di reaccion negativo pa su 
comportacion, cu mientras el a dicidi di nenga 
di entrega su retiro, a limita su mes na djis 


Parlamentario drs. Mervin Wyatt-Ras: 


Gabinete Wever-Croes ta den un crisis di integridad 


pidi dispensa. Kier men no tabata un disculpa boluntario, pero bou di e 
presion cu el a wordo gara. Ora cu a puntra lider di gobierno, mr. Evelyn 
Wever-Croes su reaccion p’e sucedido, el a duna un comentario sin mucho 
contexto, manera semper e no sa di nada y asina keda neutral. Pero de 
facto, e minister president tambe mester tuma su retira ya cu e ta na 
mando di un gabinete y un coalicion den cual diferente persona a comete 
fechoria. Ningun hende den Gabinete Wever-Croes II ta tuma responsabi- 
lidad p’e corupcion y delitonan cometi. 


Wyatt-Ras a yega n’e conclusion cu na Aruba, ademas di tin un cuido 
medico di clase, tambe tin un husticia di clase. Ademas cu ta solamente 
esun cu tin placa por haya bon cuido medico, tambe ta persigui solamente 
e ciudadano comun, pero esunnan den gobierno y cu poder tin un protec- 
cion; y ni ki nan haci, husticia no ta mishi cu nan. “Pueblo mester wak 
esaki,” asina Wyatt-Ras a expresa calificando esaki como nepotismo. 


E parlamentario a priminti cu e y su coleganan di AVP den parlamento lo 
sigui vigila e comportacion y funcion di e miembronan di MEP y RAIZ den 
Gabinete Wever-Croes II, tanto den Parlamento, como den Cocolishi. 

P 
lataforma Nos Pais, por medio di su vocero Otmar Odu- 
ber a haci un yamada publico na Prome Minister pa su 
persona lidera e esfuersonan pa trece tur hende hunto pa 
delibera, discuti y dicidi riba e gastonan halto di e aparato 
di gobierno. 


No ta un secreto cu den nos comunidad, pero tambe cerca 
e propio politiconan ta biba pa añanan largo caba un preo- 
cupacion pa cu e gastonan demasiado halto di e aparato di 
gobierno. 


Tur politico of partido den oposicion ta cla pa mustra riba 
e hecho aki, pero ora drenta gobierno, ta realiza con dificil 
esaki ta si no logra un concensus ariba e diferente topi- 
conan. 


“No ta cuestion di ataca e gobierno actual of di culpa nan 
pa e realidad di gastonan exahera dine aparato, paso e ta un 
mal cu a bin ta creciendo bay tur gobierno desde nos Status 
Aparte y awor ta momento pa atende cu esaki si nos kier 
respeta nos mes y gana e confianza como Pais bek local- 
mente y den exterior”, asina Otmar Oduber a duna di conoce. 


“Prome Minister, si bo ta sostene of no, a haci un trabao 
excelente durante e pandemia di Covid liderando e team 
completo na nivel nacional y ta e mesun Liderazgo aki ta 
necesario pa por logra un Dialogo Nacional riba reduccion 
di e gastonan di gobierno cu e exito necesario y p’esey a 
manda e carta aki pa su persona cu e peticion urgente pa 
carga e tespinsabilidad di den e rol aki di trece tur hende 


hunto”. 
Pueblo mes lo husga ken si ta dispuesto pa carga nan respon- 
sabilidad en conhunto y ken no. 


Enfasis riba temanan manera: 
1. Independisacion y privatisacion di departamentonan 
(elimina esnan ineficiente y innecesario, unifica esnan 
cu tareanan similar y di indole similar, cu e meta di crea 
eficiciencia, mas produccion y miho servicio). 


2. Maneho eficiente di edificionan bandona y den ruina 
(capitaliza riba edificionan sin uzo y reduci huurmento di 
otronan) Ley den draft APF, Aruba Property Fund por ta un 
bon inicio pa esaki. 


3. Reglamenta compromisonan a largo plazo di proyectonan 
cu consecuencia financiero (regla atravez di ley cu gobier- 
nonan no por compromete e presupuesto pa un periodo mas 
largo cu e periodo di e Kabinete sinta. Mester un mayoria 
absoluto di parlamento) 


4. Independisa e proceso y tuma di decision di Relacionnan 
Humano (saca tur nombramento, aumento y proceso disci- 
plinario di empleadonan for di man di Kabinete/gobierno). 


5. Formalisa e structura y componente di Kabinete nan 
(formatsie plaats tambe serca ministernan, reduci cantidad 
max di ministernan y creacion di departamentonan nobo). 


6. Restructuracion di e aparato di personal. 


7. Responsabilisacion di Directornan y Hefe- 
nan (duna mas autorisacion y tambe responsabilisa person- 
almente pa asina crea mas eficiencia y produccion den 
departamentonan). 


8. Creacion di un instancia den ley di Cost Control (pa asina 
crea “ratio” y “”margen” nan pa gastonan di operacion via 
ley). 


9. Crea CONTINUACION y consistencia den maneho (creando 
eficiencia y miho produccion den maneho y proyectonan cu 
na final di dia ta un forma di reduci gasto si e output ta mas 
grandi). 


Oduber a termina haciendo un yamada na e sentido comun 
di henter nos comunidad pa sostene y crea e espacio pa un 
dialogo real por tuma luga riba e tereno aki y cu por tuma e 
miho decision nan, sin polarisacion di esaki. 


Carta a bay pa Prome Minister Evelyn Wever-Croes 


Dialogo riba reduccion di gastonan den gobierno ta un prioridad 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


O 
rganisacion di Nacionnan Uni ta den un escandalo nunca bis- 
to. Esaki tin di haci cu e masacre cu a tuma luga dia 7 di oc- 
tober 2023 na Israel. Un 1200 funcionario di e agencia di Organ- 


isacion Nacionnan Uni tin vinculo cu Hamas cu a ataca pueblo di 
Israel. Paisnan cu ta Un total di 13 pais a para e contribucion n’e 
fondo financiero n’e Organisacion di Nacionnan Uni. E Sustain- 
able Development Goals ta forma parti di e programa di Organ- 


isacion di Nacionnan Uni, mescos cu e Organisacio di Salud y e 
World Economic Forum cu tin como lema: lo bo no tin nada y lo 
bo ta contento. 


Poco poco tur cos ta saliendo na claridad. E metanan di Desaroyo 


Sostenibel ta hopi bunita hinca den otro pero den realidad ta: 1. 
baha e cantidad di poblacion mundial; 2. bin cu e paspoort digital; 
y 3 bin cu e moneda digital. Con e poblacion mundial ta wordo 
baha ta pa medio di e vacuna. Na 2019 Organisacion Mundial di 
salud a bin cu mas cu 54 vacuna compara cu na aña 1983 tabata 


tin 11 vacuna. 


Nunca a existi un pandemia paso covid-19 no ta un virus sino un 
arma biologico y e vacuna cu nan ta papia di dje ta un experi- 
mento genetico cu nunca a wordo aproba. For di e informacion 
cu a bin den publicidad na New Zealand por a saca afo cu 11.000 


persona, entre nan elitenan y politiconan, nunca a vacuna. Barry 
Young a haya importante pa saca e informacion aki pa motibo di 


e aumento di morto bou di esnan vacuna cu ta alarmante. 


E efecto secundario cu e vacuna a trece cu n’e ta myocarditis. 
Esnan cu a contrae myocarditis lo muri entre 5 pa 10 aña y akinan 
nos ta papia di mucha nan jong te cu hendenan di edad avansa. 
Big Farma a hiba un ganashi di 60 biyon dollar y nan entrada 
pa uzo di e remedinan pa trata e efecto secundario lo yega na 


500 biyon di dollar. E ganashi barbaro tin mas balor cu e bida di 
ser humano. Tristo ta pa mira con gobiernonan rond mundo cu 
ta forma parti di e Desaroyo Sostenibel ta haci negoshi cu bida 


di nos pueblo. Na Canada e prome minister ta share holder di e 
compania cu a bende vacuna na gobierno. Na Italia tin un inves- 
tigacion penal contra di e ex minister di salubridad y ta papia di 
un crimen contra bida di pueblo. 


No solamente na New Zealand pero tambe Merca pueblo a lanta 


y no ta tuma e vacuna mas. Nos sa tambe cu senador Robert 
Kennedy Jr a gana un caso contra di e departamento di salub- 
ridad Americano. Tambe a cuminsa detene esnan cu kier bin 
cu un otro arma biologico e aña aki pa uza mesun procedura di 


covid-19 cu na final mester hiba na un lockdown. 


Pakico kier introduci e paspoort digital? Den e paspoort digital 
tin bo relato medico, si bo a ta vacuna of no, bo profesion, cuanto 
placa bo ta gana y bo cuenta di banco. Riba e parti di e moneda 
digital tambe ta bay tin mas control di parti di gobierno. Nos ta 
na vispera di e caida di banconan central rond mundo. Esaki t’e 


great reset.World Economic Forum no a logra su meta paso di 
otro banda tin e paisnan cu ta forma parti di BRICS. Na China 
si bo comete un infraccion den trafico ta kita bo placa di boet di 
biaha for di bo cuenta di banco. Si bo protesta contra di gobi- 
erno bo cuenta ta wordo blokia. Lo bo no por spaar placa mas 


paso si bo no uze, e ta wordo kita for di bo cuenta. Esaki t’e direc- 
cion cu nos gobierno ta hibando nos. Poco poco nos lo perde nos 
libertad. No por papia di privacidad paso esey tambe lo bo perde. 
Tampoco lo bo tin libertad di expresion. 


E 17 puntonan di Sustainable Development Goals ta un plan 
bunita poni riba papel pero e ta un plan comunista. Esaki nos 
gobiernonan a cuminsa cu n’e bou di partido MEP tempo di 
agenda 21 y na 2015 bao di gobierno di partido AVP el a bira 


Sustainable Development Goals conoci p’e agenda 2030. Nos por 
corda e celebracion di 23 di september 2015 y aña pasa dia 23 
september 2023 cu nos gobierno di coalicion di partido MEP y 
RAIZ a celebra. E celebracion aki ta mas bien un traicion na nos 
pueblo. Un cos si ta sigur, e plan aki di Nacionnan Uni a fracasa 


despues di locual cu a pasa di 7 di october 2023 na Israel. 


Esnan responsabel lo tin cu aparece dilanti di un tribunal militar. 
Ainda nos parlamentarionan supuestamente cristian ta sigui 
defende nan gobierno enbes di sali na defensa di nos pueblo. 
Rond lo bay pa esnan cu ta forma parti di e agenda 2030 p’esey 


hopi politico a cuminsa Sali na careda. Esnan cu a bay contra 
boluntad di Dios lo sufri e consecuencia di locual cu nan a sembra. 


Partido Curpa t’e unico alternativa. 


Eric Ras(Curpa): 


E mentira ta wordo promovi 
pero tardi of tempran e berdad 
semper lo mira luz di dia 

Sunset Parade, Chikito Pero Yena cu Ambiente! 


Parti 1 

Sunset Parade, Chikito Pero Yena cu Ambiente! 


Parti 2 

D 
ialuna, Minister di Husticia y Asun- 
tonan Social sr. Rocco Tjon a apro- 
ba e oferta, cual e comision multi- 
disciplinario a scoge, pa e compra di 
portofoons nobo pa henter Cuerpo 
Policial di Aruba 
Manera ta conoci, tin hopi inversionnan 
tumando luga pa cu Cuerpo Policial. 
Inversionnan cu ta toca e parti di infra- 
structura, material pero tambe e parti 
organisatorio. 


Ta asina cu, ya pa algun luna tin un 
ekipo multidisciplinario trahando pa 
yega na portofoons nobo pa Cuerpo 
Policial. Esaki ta un di e “tools” di mas 
importante pa e Agente Policial por 
eherce su trabou optimalmente. Di e 
forma aki, e por garantisa su propio 
siguridad y e integridad di Cuerpo 
Policial aun mas. 


Pa prome biaha cada Agente Policial lo 
haya su propio portofoon, y di e forma 
aki, manera a indica, ta bay eleva 
siguridad pa e Agentenan, pero na mes 


momento ta trata na evita kiebronan di 
integridad pa loke ta acceso na infor- 
macion. Pa e motibo ey tambe a percura 
pa e “encryption” di mas sofistica. 
Banda di esaki, mester remarca cu tur e 
autonan nobo pa Cuerpo Policial, cual 
por cierto a yega Aruba caba, tambe 
lo wordo ekipa cu “mobilofoons”. Di e 
forma aki nos lo sigui inverti den nos 


departamentonan hudicial e lunanan 
nos dilanti. 


Por ultimo, Minister Tjon kier a gradici 
e ekipo cu a percura pa e proceso aki 
wordo encamina manera debe ser y 
alabes scoge “portofoons” di calidad 
halto pa henter Cuerpo Policial di 
Aruba. 


Minister Rocco Tjon: 


A aproba inversion miyonario pa un sistema di portofoon 
y mobilofoon nobo pa henter Cuerpo Policial di Aruba 

P 
rome Minister Evelyn Wever-Croes hunto cu Minister di 
Finansa Xiomara Maduro a ricibi bishita di mas di 30 stu- 
diante di De Haagse School na Den Haag. E scol aki ta uno 
hopi conoci y bishita pa varios studiante Arubiano, y ta of- 
rece un “minor” den Koningrijksrelaties, cu ta un vak cu stu- 
diantenan cu ta studia ley, “bestuurskunde”, “human re- 
sources” etc. por tuma. 
  
Durante nan bishita na Aruba, e studiantenan aki a reuni 
cu varios instancia y tambe cu Gobierno di Aruba. Prome 
Minister a indica cu e encuentro aki a dura 3 ora, na unda 
e  studiantenan aki, pa falta di informacion corecto, a trece 
varios ponencia dilanti. Tambe a haci preguntanan critico di 
cual Prome Minister y Minister di Finansa a sa di contesta tur. 
Lo mas importante ta cu e mandatarionan tabata tin e opor- 
tunidad di conta nan e storia di Aruba, prome cu pandemia, 
durante pandemia, y con lihe e isla ta recuperando di forma 
impresionante. 
 Prome Minister tambe a splica e studiantenan di e puntonan 
cu ainda tin pendiente, cu ta e acuerdo cu Hulanda riba e 
interes di 6.9%, e yudansa na famianan di menos recurso cu 
ta pasando den un situacion financiero dificil, diversificacion 
di economia, y e retonan pa loke ta energia. 
  
“E reunion tabata uno interesante na unda por a nota cu e 
studiantenan aki ta hopi bon informa riba e tema di relacion 
di Reino, pero tabata hopi interesa pa siña mas di Aruba, y 
specialmente con exitoso e isla ta. Pa Gobierno, ta impor- 
tante pa tin un bon relacion cu De Haagse School ya cu tin 
varios studiante di Aruba cu ta atende e scol ey. Mi ta gradici 


colega Minister Xiomara Maduro pa a atende e reunion aki 
hunto cu mi y Minister Plenipotenciario Ady Thijsen pa a haci 
e reunion aki posibel”, Prome Minister a expresa. 


Prome Minister a ricibi bishita di mas di 
30 studiante di De Haagse School na Den Haag 


Diahuebs, 1 Februari 2024 
COMUNIDAD 
20 
AWEMainta 


M 
ayornan cu tin yiu chikito cu na 2024-2025 lo drenta klas 
uno (1) di scol primario, lo ripara un cambio na scol. Des- 
de otro aña escolar lo marca e inicio di Alfabetisacion na Papia- 
mento den klas 1 di e scolnan primario, na unda tur mucha cu 
drenta klas uno (1) di scol primario lo siña lesa y skirbi na Pa- 
piamento, anto siña Hulandes na un forma cu ta pas cu e mu- 
cha cu ta biba na Aruba. 


Pa sostene e Directivanan di scol y nan scolnan pa haci e cambio 
aki, Departamento di Enseñansa Aruba (DEA) conhuntamente 
cu Centro di Desaroyo Profesional Continuo (CDPC) di Instituto 
Pedagogico Arubano (IPA), ta organisa seis (6) encuentro cu 
cabesante di scol y maestro di klas uno (1). Durante e encuen- 
tronan aki ta enfoca riba diferente aspecto importante relaciona 
cu e preparacion di e cabesante y e maestro pa cu e introduc- 
cion di siña lesa y skirbi na Papiamento y e acercamento nobo 
di Hulandes como materia. 


E participante lo asisti na diferente tayer pa engrandece nan 
conocemento y profundisa nan mes riba e diferente aspec- 
tonan di e cambio. Banda di e tayernan, ta forma grupo chikito 
na unda cada grupo lo traha un plan. Dicho plan lo yuda cada 
grupo prepara debidamente pa e introduccion di siña lesa y 
skirbi na Papiamento y e acercamento nobo di Hulandes. 


Diabierna ultimo (19 januari 2024) a tuma luga e di dos 
encuentro cu a cana den hopi bon ambiente. Por a nota cu tin 
comprendemento di e cambio, animo y dinamismo creciente bou 
esnan presente. E informacion brinda ta pa yuda duna cabe- 
sante y maestro claridad y un miho bista riba kico e cambio aki 
ta nifica den practica. Ta trata entre otro e material educativo 
pa Papiamento y Hulandes cu pais Aruba ta pone disponibel y 
e diferencia y similaridad entre siña lesa y skirbi na Papiamento 
cu siña lesa y skirbi na Hulandes. Na augustus 2024 e mucha 
cu ta den klas 1 lo haya e oportunidad di siña lesa y skirbi na 
Papiamento y lo siña Hulandes na un forma adecua pa un mucha 
cu ta biba den e comunidad multilingual di Aruba. 


Di parti di DEA y CDPC ta gradici tur esnan cu a participa, pa 
nan tremendo empeño y tin tur confiansa cu lo sigui dal stap 
den bon direccion den e siguiente encuentronan. 


Pa mas informacion relaciona cu Enseñansa na Aruba por acudi 
na nos website www.ea.aw. 


Tambe por sigui nos den social media via nos facebook y insta- 
gram pages @educationaruba pa keda na altura di tur informa- 
cion. 


Departamento di Enseñansa Aruba cu 
encuentro pa Alfabetisacion na Papiamento 

D 
en e drukte di nos bida moderno, haya tempo pa haci 
ehercicio por ta full un reto. Sinembargo, e incorpora- 
cion di un custumber simpel y accesibel, manera un keiro 
diario di 10 minuut, por tin un impacto profundo den bo es- 
tilo di bida y bienestar general. 
Prome cu tur cos, un keiro diario cortico ta sirbi como porta 
di entrada na un miho salud fisico. Aunke por parce un dura- 
cion modesto, cana cu regularidad por contribui na controla 
e peso, fortalece e musculonan y mehora e salud cardiovas- 
cular. Un keiro cu paso liviano ta pone varios grupo muscular 
den funcionamento, e ta stimula e metabolismo y ta fabo- 
rece e kimamento di caloria, loke ta cumbini den un forma 
di ehercicio eficaz pero suave p’e personanan di tur nivel di 
forma fisico. 
Mas leu di e beneficionan fisico, un keiro diario breve por 
haci maraviya p’e salud mental. E movemento ritmico di 
cana a relaciona cu e reduccion di e nivelnan di stress y e 
mehoracion di e estado di animo. E exposicion n’e luz natural 
durante e keiromento tambe por aumenta e produccion di 
serotonina, un neurotrasmisor asocia n’e sensacion di feli- 
cidad y bienestar. Esaki, di su banda por yuda alivia e sinto- 
manan di ansiedad y depresion. 
Fuera di esey, un keiro diario por converti den un ritual 
aprecia, cu ta proporciona un oportunidad valioso pa 
reflexion y e atencion pleno. Tanto si scoge cana bo so como 
tambe compaña, e momento aki lo permiti bo desconecta di 
e stimulacion constante di pantaya y tecnologia, fomentando 
un sensacion di calma y claridad mental. Ta un oportunidad 
pa aprecia e ambiente, ta presente den e momento y cultiva 
un mentalidad positivo. 
E senciyes di un keiro diario di 10 minuut ta haci cu ta mas 
facil di incorpora hasta den e agendanan mas ocupa. No ta 
rekeri ningun ekipo special y por hacie na casi cualkier luga. 
E accesibilidad aki ta convertie den un custumber sostenibel 
cu por produci cambio positivo a largo plaso den bo estilo 
di bida. 


Den conclusion, e keiro diario poco balora di 10 minuut tin 
e potencial di transforma bo bida. Ta un inversion chikito di 
tempo cu ta reporta dividendo den bo salud fisico, bienestar 
mental y mehoracion general di e estilo di bida. Asina ta 
bisti bo keds, sali y laga e keironan breve alinea e caminda 
pa un bida mas sano y feliz. 



Poder transformado di un keiro diario 
di 10 minuut den bo estilo di bida 

D 
en e era di conectividad digital sin 
precedente, Generacion Z ta en- 
frenta un conhunto unico di reto cu ta 
contribui na aumenta e indice di ansie- 
dad y depresion. E rednan social, un 
arma positivo y negativo riba tereno di 
conexion, ta expone Generacion Z den 
un sinfin di factor estresante, manera 
expectativa poco realista, cyberbul- 
lying y comparacion social constan- 
te. Aunke e rednan social por fomenta 
conexion positivo, tambe ta hunga un 
papel den e aumento di e problemanan 
di salud mental di e generacion aki. 
E presion academico ta otro factor cu ta 
contribui significativamente n’e prob- 
lemanan di salud mental di Generacion 
Z. Carga p’e peso di e expectati- 
vanan, e generacion aki ta enfrenta un 
competencia intenso riba un mercado 
laboral dificil, hunto cu e aumento di e 
costonan di educacion. E buskeda ince- 
sante di exito ta conduci hopi biaha na 


stress, e ansiedad y cansancio, obstac- 
ulisando e capacidad di Generacion Z 
pa saboria nan hubentud. 


E incertidumbre economico ta agrava 
e retonan, cu mayor nivel di debe 
estudiantil y salario mas abao cu ta 
agrega n’e stress general. E miedo na 
un mercado laboral insigur y n’e insta- 
bilidad financiero ta contribui na un 
sensacion di desesperansa y deses- 
peracion, specialmente p’esunnan cu 
ta cuminsa den nan carera of ainda ta 
nabega door di e panorama academico. 
Mas leu di e retonan personal, 
Generacion Z ta hopi consciente di e 
problemanan global manera cambio 
climatico, guera y desigualdad. E 
conscientisacion aki, alabes cu ta 
fomenta un sentido di responsabilidad 
social, tambe ta genera preocupacion 
existencial riba futuro, loke ta conduci 
na un aumento di e sentimentonan di 


ansiedad y depresion. 
Den un buelta positivo, Generacion 
Z ta mas propenso pa busca terapia 
cu e generacionnan anterior, loke ta 
indica un creciente disposicion na 
atende abiertamente e problemanan di 
salud mental. Sinembargo e accesibi- 
lidad y e accesibilidad di e terapia ta 
sigui ta motibo di preocupacion, loke 
ta subraya e necesidad di aumenta e 
sosten y e recursonan. 


Ta crucial reconoce cu no tur e miem- 
bronan di Generacion Z lo sufri ansiedad 
of depresion, pero e factornan describi 
ta contribui n’e mayor prevalencia di e 
condicion den e generacion. Fomenta 
combersacion habri riba salud mental 
y proporciona recurso accesibel ta 
fundamental pa fomenta un ambiente 
di sosten p’e Generacion Z mientras 
cu nan ta nabega door di e complehi- 
dadnan di mundo moderno. Si abo of 
un hende cu bo conoce tin problema, 
pidi ayudo ta un paso vital pa biene- 
star, ya cu tin un cantidad di recurso 
disponibel pa brinda apoyo y orienta- 
cion. 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Compronde e factornan cu ta contribui na 
ansiedad y depresion den Generacion Z 

M 
as o menos 50 mil persona, esta carnavalistanan 
y tambe mirones ta forma parti di carnaval y pues 
e siguridad y bienestar di un y tur durante tempora- 
da di carnaval ta na prome luga. Cu e meta primordial 
aki den mente tur stakeholders a sinta hunto pa yega 
na un plan di crisis dirigi pa Crisis Management Office 
(CMO). Team di Horacio Oduber Hospital tambe sem- 
per ta forma parti di e team di crisis y durante carna- 
val 70 e profesionalnan ta Sali di HOH y ta bay ta na e 
paradanan di carnaval. Un team di stakeholders esta 
Brandweer, KPA, DVG, Ambulance, Rode Kruis, DOW, 
DTI, SMAC y HOH hunto a traha riba e plan di siguridad 
y bienestar pa carnaval 70 y HOH su rol den e plan aki 
ta uno crucial y esencial. 
Diadomingo a ranca sali cu e prome parada, esta para- 
da di Mucha na Oranjestad y esaki tabata sigur exito- 
so. Na tur otro parada di carnaval HOH lo t’ey presente 
cu tres (3) nurse y un (1) dokter pa brinda asistencia 
medico na carnavalistanan y tambe mirones. E team di 
profesionalnan medico tin como tarea pa brinda trata- 
mento medico pa asina un pashent no mester bay te 
na Departamento di Emergencia pa un tratamento cu 
nan mes por duna al instante. Nan como team di profe- 
sional lo ricibi e pashent, evalua e caso y brinda trata- 
mento si por na e localidad mes. Esaki cu e meta pa ta 
mas cerca di e pashentnan pero tambe pa baha e fluho 
di pashent na Departamento di Emergencia. Y si aca- 
so e pashent mester wordo hiba HOH nan lo referi nan 
di biaha of nan lo manda e pashent HOH cu servicio di 
Ambulance. 


Durante tur parada na Oranjestad nan ta situa riba 
e parking di stacion di bus casi na final di e ruta di 
carnaval. Y na San Nicolas por haya e team di HOH pa 
brinda asistencia banda di Colegio Santa Theresita. 
Un danki ta bay na ful e team di HOH cu pafo di nan ora 
di trabou ta bay brinda asistencia na tur carnavalista y 
mirones cu mester di nos na e diferente paradanan di 
carnaval 70. Danki tambe na tur esnan cu a haci esaki 
posibel, pues un esfuerso di ful un team na Hospital 
mes tambe mirando cu tin ful un preparacion su tras. 
Bay poco poco, cuida bo mes, y si acaso mester di 
tratamento corda cu nos di HOH semper t’ey y awo 
hasta na e rutanan di carnaval! 


Siguridad y bienestar ta prioridad di crisisteam di Aruba 


Team profesional di HOH cu tratamento 
medico durante paradanan di carnaval 70 

D 
en un epoca caminda cu autocuido ta ganando protag- 
onismo, e papel di e dieta den salud mental ta ricibien- 
do cada biaha mas atencion. Cada biaha tin mas prueba cu 
cierto alimento por ta e clave pa fomenta un efecto positivo 
den nos bienestar psicologico. Aki tin algun aliado culinario 
cu a demostra cientificamente ta beneficioso pa salud men- 
tal. 


Acido vet omega-3 
Abundante den pisca vet manera salmou, macrel y sardin, 
e acidonan vet omega-3 ta ocupa un luga central. No sola- 
mente ta crucial p’e salud celebral, sino cu tambe a demostra 
su capacidad pa alivia e sintomanan di depresion y ansiedad. 


Fruta y berdura 
E tononan vibrante di e fruta y berdura no ta solamente 
visualmente atractivo ta yena di nutriente esencial. E delici- 
anan vegetal aki, rico den vitamina, mineral y antioxidante, 
ta contribui na mehora e estado di animo y na reduci stress. 


Trigo integral 
E trigonan integral rico den fibra ta hunga un papel vital 
den e digestion y e regulacion di sucu den sanger. Fuera di 
esey, nan ta un fuente di vitamina di e grupo B, crucial pa 
mantene un celebro sano. 


Fruta seco y simia 
Carga di vet saludabel, fibra y proteina, fruta seco y simia ta 


demostra di ta un fuente di energia pa mehora e estado di 
animo, reduci stress y controla peso. 


Chuculati preto 
Chuculati preto (cu por lo menos 70% di solido di cacao) por 
ta mas cu un placer p’e gusto. E ta contene flavanol, anti- 
oxidante reconoci pa mehora e funcion cognitivo y reduci 
stress. 


Te berde 
E humilde te berde ta ofrece algo mas cu un shot di cafeina. 
E ta yena di catequina, potente antioxidante, a relaciona cu 
e mehoracion di e estado di animo, e reduccion di stress y e 
proteccion cognitivo. 


Probiotico 
E bacterianan bibo di e alimentonan ferment, manera yoghurt 
y kefir, conoci como probiotico, ta contribui na mehora e 
salud intestinal, un factor estrechamente relaciona cu e 
bienestar mental. 


Aunke e ehempelnan ta ofrece un vision di e beneficionan 
p’e salud mental di cierto alimentonan, ta esencial reconoce 
e diversidad di opcion disponibel. E dieta ideal pa salud 
mental ta varia den funcion di e necesidadnan y preferencia 
individual. Mientras cu ciencia ta profundisa den e conexion 
entre nutricion y bienestar mental, un dieta balansa y nutri- 
tivo ta profila como un dushi receta pa un mente mas sano. 


Alimenta e mente: 


E poder di alimentacion den salud mental 

M 
añan 2 di februari ta observa e Dia 
Mundial di ‘Wetland’. Directie Natuur 
en Milieu (DNM) ta encarga cu e maneho y 
tambe e conscientisacion di e pueblo riba 


temanan importante relaciona cu Natura- 
lesa y Medio Ambiente. 


E aña aki ‘World Wetlands Day’ ta pone 
enfoke riba e relacion cu hende tin of 


tawata tin cu ‘wetlands’ y e bienestar 
humano. E interdependencia ta uno 
bunita pero tambe fragil. E campaña 2024 
ta pone enfasis ariba e urgencia cu nos 
mester tin pa actua pa preserva y restaura 
e ecosistema aki cu ta asina rico na biodi- 


versidad. Esaki ta locual tambe ta sostene 
bienestar di hende y ta inspira culturanan 


unico. 


DNM ta uni n’e celebracion aki. Con a yega 
na un dia di observacion di ‘wetlands’/ 
saliñanan? 
E 
tratado 
internacional, 
Convencion di ‘Wetlands’ ta adopta desde 
2 di februari 1971. E tawata e prome 


acuerdo multilateral, ambiental, global, 
moderno, y cu a keda e unico dedica na 
un ecosistema specifico. Awe, e conven- 


cion tin un miembresia global di 172 pais, 
oficialmente conoci como Partidonan den 
Contracto. 


E Secretariado di e Convencion ta organisa 
e campaña di conscientisacion di Dia 


Mundial di ‘Wetlands’, y Partidonan di e 
Contrato di e Convencion ta celebra e Dia 
Mundial di ‘Wetlands’ desde cu a establec’e 
pa prome biaha na 1997. Dia Mundial di 


Wetlands tin e sosten di Nacionnan Uni. 


E Asamblea General di Nacionnan Uni a 


adopta un resolucion na 2021 cu a esta- 
blece dia 2 di februari como Dia Mundial 
di ‘Wetlands’ y tur 193 pais miembro ta 
invita pa observa y promove e dia. 


Kico ta ‘wetlands’y kico ta su rol? 
Na Papiamento nos por compara e 
‘wetlands’ cu e area di saliña, arenanan 
cubri pa matanan di mangel, areanan na 


unda tin awa ta para, pero e ta encera 
mas cu esey te hasta rifnan di coral. 
Actualmente,’wetlands’ ta ocupa aproxim- 
adamente 6% di e superficie mundo. Esaki 
ta un area na unda tin awa salo (di lama) 


of awa dushi (cu ta bini di yobida) manera 
ta yam’e awa brak. Por existi ‘wetlands’na 
costa of parti mas paden di un pais, e por 
ta traha pa naturalesa of traha pa hende. 


E por ta permanente of temporal y tambe 
por ta cu awa ta keda para of por tin cori- 
ente. ‘Wetlands’ di awa dushi ta rooinan, 
riunan, lagoennan, llano di inundacion. Na 
Spaño nan ta yam’e ‘Humedales’, ‘estu- 
arios’ of tambe area di ‘pantano’ di awa 


sala. ‘Humedales’ traha pa hende ta inclui 
te hasta plasnan (vijver) di pisca, cultivo di 


aros y ‘reservoirs’ cu ta reservanan di awa. 
‘Wetlands’ ta un ecosistema esencial cu ta 
brinda humanidad un cantidad di servi- 
cionan cu ta vital pa nos salud, economia 
y bienestar. 


Algun di e servicionan di e ecosistema aki 


ta entre otro: purifica awa, promove biodi- 
versidad, provee cuminda y ta sirbi como 
proteccion contra efectonan di cambio di 


clima. E area aki yena cu matanan, entre 
otro matanan di mangel cu ta proteha nos 
costanan. E areanan di ‘wetlands’ ta cas 
pa hopi bestia. 


‘Wetlands’ tin un rol crucial pa mantene 


e planeta den condicionnan saludabel. 
Y ora nos ta papia di salud humano 
tambe mester menciona e salud mental 
di hende. n’e area di ‘wetlands’ hende ta 


bay pa relaha nan mente y promove paz. 


Asina mes cu e ecosistema aki ta brinda 


asina hopi servicio toch e ta na peligro 
pa disparce. Desde 1970, un tercer parti 
di ‘wetlands’ na mundo a bin ta disparce. 
Esunnan cu t’ey, ta disparciendo tres biaha 
mas lihe cu e mondinan. 


Kico nos por haci p’e ecosistema aki? 
Dia Mundial di ’Wetlands’ ta un oportun- 
idad pa nos eleva nos voz pa ‘wetlands’ 


y compromete nos mes pa proteha nan. 
Nos ta invita tur hende pa uni nan esfuer- 
sonan pa restauracion di ‘wetlands’ di nos 
pais, pa sigura cu nan ta keda saludabel 
pa generacionnan cu ta bin. 


Aki nos ta inclui algun accion cu nos por 
tuma pa proteha ‘wetlands’: 
• Comparti potret di ‘wetlands’ 
• Proteha e ‘wetlands’ existente. 


• Restaura ‘wetlands’ cu a bay atras. 
• Reduci uzo di kimiconan y pesticida cu 
por ‘run-off’ bay den area di ‘wetlands’. 
• Conserva awa. 
• Promove un estilo di bida cu ta sostenibel. 
• Haci accion di limpiesa den area di 


‘wetlands’. Accion di limpiesa kiermen piki 
sushi y esaki no kiermen kita matanan of 


destrui locual ta natural. 


Dia Mundial di ’Wetlands’ ta un recor- 
datorio di e importancia pa proteha e 
‘wetlands’ cu nos tin. Historia a demostra 
cu hende y ‘wetlands’ tin conexion impor- 
tante. Nos ta depende di nan pa nos bien- 


estar actual y den futuro. Ban uni n’e 
proteccion y restauracion di ‘wetlands’ 
na Aruba, manera nos Spaans Lagoen. 


Asina generacionnan cu ta bini tambe por 
miranan. t’e voz pa ‘wetlands’ di mundo cu 
mensahenan positivo di e campaña impor- 
tante aki. 


DNM ta encurasha’bo pa comparti bo 


storia riba e plataforma social di prefer- 
encia y inclui e ‘hashtag’ #WWD2024 


# W e t l a n d s a n d H u m a n W e l l b e i n g 
#WetlandsandPeople 
#ActforWetlands 
#DNMAruba 


World Wetlands Day 2024: 


Nos ta honra un di e ecosistemanan mas rico na biodiversidad 

D 
iasabra ultimo durante e Power Soca Festival na Aruba 
Entertainment and Carnival Village a tuma luga e des- 
velo di Aruba su Reynan Caiso y Soca pa aña 2020 y 2023. 
E programa a wordo inicia pa Maestro di Ceremonia Tio 
George Winterdaal cu a yama un y tur bon bini, mientras cu 
brass band WD40 a haci nan entrada presentando riba tono 
di asambeho y acompaña pa nos figuranan di Carnaval 70 
hunto cu bailarinanan. 


Minister di Cultura Xiomara Maduro a hiba un discurso y 
a recorda cu na aña 2019 a inaugura e Muraya di Fama, 
riba cual ta eternisa e nombernan di e Reynan, e titulo di e 
cancion ganado y e aña den cual e cancion a sali ganado di e 
Festivalnan di Rey di Caiso y Soca. Despues Aruba y mundo 
henter a wordo sorprendi cu e pandemia na aña 2020 y pa e 
siguiente añanan di 2021 y 2022, consecuentemente Aruba 
no por organisa e Festivalnan di Caiso y Soca Monarch. E 
mandatario a splica cu pa e motibo aki nos tur ta presente 
pa forma parti di e acto pa desvela e nomber di e Reynan di 
e Festivalnan di Caiso y Soca na aña 2020 y 2023. 


E bunita y emocional ceremonia acompaña pa tononan 
di brassband, explosion di confetti y show di “cold fire” a 


desvela e plakkaat di e siguiente artistanan: 
Rey di Caiso 2020, Sr. Carl “Galloway Jr.” Roosberg, cu su 
cancion ganador ‘A true role model’. Galloway Jr. no por 
tabata presente y a wordo representa pa Mitch Almary. 


Rey di Soca 2020, Sr. Antoni “Black Diamond” Gario, den 
feliz memoria, cu su cancion ‘Cucu Soup’, kende su yiunan 
Ashrock Gario tabata presente. 


Rey di Caiso 2023, Sr. Carl “Galloway Jr” Roosberg, cu e 
cancion “Never give up”. 


Rey di Soca 2023, Sr. Jair “Casper” Dijkhoff, cu su cancion 
‘Feeling Good feeling nice’. 


E artistanan a expresa nan gradicimento y ta un honor pa 
forma parti di e Muraya di Fama. Representante di Stichting 
Musica Sra. Edwina Werleman tambe a hiba palabra a gradici 
pa e acto y a felicita nos monarchanan. 


Minister di Cultura, na nomber di Gobierno di Aruba y nos 
comunidad a gradici cada un artista pa nan contribucion na 
e fiesta cultural mas grandi di Aruba. 
>>> 


Minister di Finansa y Cultura: 


Desvelo Aruba su Reynan Caiso y Soca 2020 y 2023 


Carl “Galloway Jr.” Rooseberg, Anthoni “Black Diamond” Gario dfm y Jair “Casper” Dijkhoff a haya nan luga riba e Muraya di Fama 

Masha Danki pa deleita nos carnaval cu nan 
talento y mensahenan positivo creativo. 
“Aruba mester ta orguyoso di nos talentonan 
local” tabata su palabranan bon scogi. 


Ademas 
e 
mandatario 
di 
Cultura 
a 
expresa palabra di gradicimento tambe na 
Departamentonan di DIP, DOW, pa nan coop- 
eracion pa por a haci e desvelo posibel. Un 
danki tambe a bay pa Stichting Musica cu 
ta encarga cu e organisacion di e Festival 
di Caiso y Soca y na e participantenan di e 
Festival pa nan participacion y creatividad y 
pa asina mantene e Festival aki bibo. 


Minister Maduro ta haci un invitacion na 
nos comunidad pa pasa admira e Muraya di 
Fama aki y pa cada un por sinti orguyoso 
di nos artistanan local cu tin hopi talento y 
creatividad. Terminando Minister Maduro a 
expresa manera semper, Cultura bo tin cu 
bib’e! Biba nos carnaval! 

D 
en e drukte di nos bida moderno, haya tempo pa haci eher- 
cicio por ta full un reto. Sinembargo, e incorporacion di un 
custumber simpel y accesibel, manera un keiro diario di 10 min- 
uut, por tin un impacto profundo den bo estilo di bida y bienestar 
general. 
Prome cu tur cos, un keiro diario cortico ta sirbi como porta di 
entrada na un miho salud fisico. Aunke por parce un duracion 
modesto, cana cu regularidad por contribui na controla e peso, 
fortalece e musculonan y mehora e salud cardiovascular. Un 
keiro cu paso liviano ta pone varios grupo muscular den funcio- 
namento, e ta stimula e metabolismo y ta faborece e kimamento 
di caloria, loke ta cumbini den un forma di ehercicio eficaz pero 
suave p’e personanan di tur nivel di forma fisico. 
Mas leu di e beneficionan fisico, un keiro diario breve por haci 
maraviya p’e salud mental. E movemento ritmico di cana a rela- 
ciona cu e reduccion di e nivelnan di stress y e mehoracion di 


e estado di animo. E exposicion n’e luz natural durante e keiro- 
mento tambe por aumenta e produccion di serotonina, un 
neurotrasmisor asocia n’e sensacion di felicidad y bienestar. 
Esaki, di su banda por yuda alivia e sintomanan di ansiedad y 
depresion. 
Fuera di esey, un keiro diario por converti den un ritual aprecia, 
cu ta proporciona un oportunidad valioso pa reflexion y e aten- 
cion pleno. Tanto si scoge cana bo so como tambe compaña, e 
momento aki lo permiti bo desconecta di e stimulacion constante 
di pantaya y tecnologia, fomentando un sensacion di calma y 
claridad mental. Ta un oportunidad pa aprecia e ambiente, ta 
presente den e momento y cultiva un mentalidad positivo. 
E senciyes di un keiro diario di 10 minuut ta haci cu ta mas facil di 
incorpora hasta den e agendanan mas ocupa. No ta rekeri ningun 
ekipo special y por hacie na casi cualkier luga. E accesibilidad aki 
ta convertie den un custumber sostenibel cu por produci cambio 
positivo a largo plaso den bo estilo di bida. 


Den conclusion, e keiro diario poco balora di 10 minuut tin e 
potencial di transforma bo bida. Ta un inversion chikito di tempo 
cu ta reporta dividendo den bo salud fisico, bienestar mental y 
mehoracion general di e estilo di bida. Asina ta bisti bo keds, sali 
y laga e keironan breve alinea e caminda pa un bida mas sano y 
feliz. 


Poder transformado di un 
keiro diario di 10 minuut 
den bo estilo di bida 

A 
ña pasa Minister Geoffrey Wever 
a inicia cu un proyecto di presen- 
ta e Sustainable Development Goals 
(SDG’s) na studiantenan di 6e klas di 
scolnan basico. E plataforma ta sir- 
bi pa hiba combersacion cu e hoben- 
nan pa profundisa den e comprension 
di e desafionan y oportunidadnan cu e 
mundo ta enfrenta pa futuro. 


Durante su bishita na Reina Beatrix 
School diaranson 31 di januari, Minister 
Wever a keda impresiona cu e nivel 
di e entusiasmo cu e studiantenan a 
demostra, y un conocemento profundo 
pa e temanan di desaroyo sostenibel. 


Loke a resalta tabata e comprension 
di e studiantenan riba e desafionan 
global, variando for di combatimento 
di pobresa y hamber, te na promovi- 
endo salud, bienestar, y educacion di 
calidad. Nan tabata consciente di e 
importancia di oportunidad igual di 
genero, acceso na awa limpi y energia 
sostenibel, y e necesidad pa trabou 
decente y crecemento economico. 


Ademas, e dialogo a cubri innovacion, 
infrastructura, 
reduci 
desigualdad, 
y 
promove 
comunidadnan 
mas 
sostenibel. E studiantenan a reconoce 
e urgencia pa accion climatico, conser- 
vacion di bida bou y riba awa, y e impor- 
tancia di paz, husticia y institucionnan 
fuerte. 


Finalmente, a enfoca riba partner- 
ship y colaboracion necesario entre 
tur miembro di comunidad pa alcansa 
e metanan aki. Ta esencial cu nos 
ta educando nan pa ta consciente y 
prepara pa enfrenta e desafionan, pero 


tambe pa reconoce e oportunidadnan 
cu ta presenta pa colabora cu otro y 
contribui na un mundo - y un isla - mas 
sostenibel y prospero. 


Minister Geoffrey Wever kier expresa 
su sincero aprecio y gratitud na Reina 
Beatrix Basisschool pa e interes y 
apoyo maraviyoso cu nan a brinda 
durante e charla aki. E colaboracion 
entre e sector educativo y e iniciati- 
vanan di desaroyo sostenibel ta crucial, 
y e apoyo di e scol ta un paso funda- 
mental den e direccion pa un futuro 
mas briyante. 


Reina Beatrix School tambe a ricibi 
presentacion di SDGs di Minister Geoffrey Wever 

Fortaleza pa Famia 


Sinceramente, Pastor Marcel Balootje 


NOS tur ta na altura cu Carnaval t’e fiesta mas grandi di 
Idolatria y Cherchamento di Dios cu ta tuma luga cerca 
nos y na diferente otro parti di mundo. 


Tur hende ta na altura cu durante e temporada aki cosnan 
for di ordo ta sosode, specialmente ora e ta den su fase 
final. 


Laga nos tira un bista riba e uzo excesivo di alcohol, wak 
con alcohol ta wordo usa door di nos hubentud, na cada 
skina di caya, bo ta topa, hobennan ta bebe, anto bebi- 
danan caro cual como un persona adulto bo ta puntra bo 
mes na unda a sali tanto placa asina pa bebe. 
Acompaña p’e uzo di droga, e ekipo ta bira completo cual 
ta produci hende intoxica, cu no por para riba nan pia. 


Kico ta pasa ora hende ta chercha Dios? 
Tur cherchamento di Dios ta un hecho carnal, den cual 
hende ta falta respet pa Dios y nan mes, y door di esey 
bijbel ta bisa cu nan lo cosecha corupcion, cual ta nifica e 
consecuencia di locual nan a sembra (Galationan 6:7-8). 


P’esey nos tin di comprende tur e accidentenan cu ta tuma 
luga y tur e bagamunderia cu nos ta mira constantemente, 
y toch hende no kier tende. 


Ora hende ta tenta of chercha Dios, spirito malo ta cuminsa 
manifesta den e ambiente, hincando hende den scuridad 
profundo, y ora nan kier ripara ya e daño a wordo haci, na 
nan bida, cas of famia. 


E homber fuerte ta un personalidad satanico (demoño) cu 
ta controla e teritorio, cu ta reponsabel pa tur maldad cu ta 
tuma luga, pasobra e tin hopi spirito malo den su servicio. 
Esaki nan tin hasta capacidad di gaña hasta hende cu ta 
den Señor pa nan participa, bao di e capa cu nada no ta 
pasa, ta cos di un rato y ta fiesta di pueblo. 


Ta un temporada di hopi desobediencia na Dios, pero e 
pueblo cu conoce su Dios mester para firme. 


E cos aki ta bay hopi mas profundo cu nos ta kere, spiritual- 
mente e ta haciendo un daño hopi grandi, pasobra spiritonan 
cu ta move den e temporada aki ta spirito di tur clase di inmor- 
alidad, amargura, resentimento, falta di pordon, odio, rabia, 
mal comportacion, pleito, homicidio, suicidio, violencia, 


perversidad, iresponsabilidad, adulterio y fornicacion. 


P’esey ta para skirbi den 2 Corintionan 10:3-6 : Cu 
aunke nos ta cana den carni, nos no ta bataya den carni, 
pasobra e armanan cu nos ta bataya cu ne, no ta carnal, 
ma poderoso den Dios pa basha fortalesa nan abao. Y pa 
destrui tur speculacion y tur arogancia cu ta lanta contra e 
conocemento di Dios. 


Ta masha notabel e cantidad di sushi cu ta aumenta dia pa 
dia riba nos isla, y tur caminda riba nos isla. 


Den e mundo spiritual sushi ta nifica, pica, scuridad, infe- 
rioridad, negativismo, maldad, p’esey nos kier habri wowo 
di tur hende pa nan sa cu e asunto aki no ta simplemente 
un asunto di decadencia, y iresponsabilidad, pero tambe 
cu e diabel ta bezig yenando nos isla cu tur tipo di sushi 
spiritual. 


Caminda tin musca tur hende sa cu tin sushi y bestia 
morto, awel esun cu tin wowo mira, y esun cu tin horea 
tende locual Dios kier spierta nos di dje. 


Ya tempo pa nos lanta riba den Nomber di Cristo Hesus y 
mara e homber fuerte di inmoralidad riba e isla aki, pasobra 
ta cosnan hopi serio ta na caminda, si nos no tuma un 
accion, di berdad, y para firme contra libertinahe. 


Pa medio di oracion nos ta mara e homber fuerte, di inmoralidad 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 
Sra. Isidoria M. 
Rasmijn-Tromp 
Cariñosamente yama “Chima” 
*15-05-1954 - †29-01-2024 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di: 


Liliana Nelly Cardenas 
Mendoza-Arias Chacaltana 
*02-02-1961 - †29-01-2024 


Cremashon lo tuma lugar den seno familiar 


Señor ta mi wardado, m’n tin falta di nada 
Den cunucu di yerba berde e ta ponemi sosega 
E ta hibami na awa trankil 
Pa mi bolbe haña forsa 
Salmo:23 


Cu tristeza den nos curason, pero conforme cu 
boluntad di Dios, nos ta participa fayecimento 
inespera di: 


Raymundo 
Fabiano Bermudez 
ex Taxista TX-21 
*23-01-1939 †23-01-2024 


Mayornan: 
†San Martin Bermudez 
†Felicia Precentation Tromp-Bermudez 


Compañera: 
Vera Kelly y famia 


Su yiunan: 
Marten Bermudez y Claverina Tromp 
Raymond ‘Monty’ Bermudez 
Alexander y Sasha Bermudez-Croes 
Marvin Bermudez y Julissa Croes 
Marla y Ryan Maduro-Bermudez 


Nieto(a)nan: 
Derrick Bermudez 
Ferdinand Bermudez 
Shanon Bermudez 
Hillary Bermudez 
Sander Bermudez 
Marvic Bermudez 
Joshua Croes 
Jean-Ray Bermudez 
Mary-Ann Maduro 
Rymar Maduro 


Bisanietanan: 
Dervienne 
Sophie Bermudez 


Rumannan: 
Victoriano Bermudez y †Maria Bermudez-Faro 
†Imelda Eckmeyer-Bermudez y †Jacobo 
Eckmeyer 
†Francisco Bermudez y †Germania-Bermudez- 
Ramirez 
†Luis Bermudez † Josefa Bermudez-Faro 
†Marco Bermudez 
†Marianita Bermudez 


Subrino(a)nan, Swa- y Cuñanan, Prima y 
Primonan, Comer y Compernan, Ihanan. 


Famianan: Bermudez, Kelly, Tromp, Croes, 
Maduro, Eckmeyer, Faro, Ramirez, Winterdaal, 
Medina, Helder, Vrolijk, De Jongh, Juarni, Del 
Valle Manjarres, Fingal, Gonçalves, Tecklenborg, 
Koolman, Paskel, Ruiz, Carrera, Besselink, Martis, 
Leo, Mejia, Anjie, Simileer, da Silva, Eduardo, 
Figaroa y demas famianan. 


Nos mas sincero disculpa si den nos tristeza, nos 
por a lubida un of otro famia/ conocir. 


Oportunidad pa condolencia y despedida ta 
tuma lugar diabierna 2 di februari 2024, for di 9:00 
pa 11:00 di mainta na Aurora Funeral Home. Acto 
di cremacion ta tuma lugar den seno familiar. 


Nos ta lamenta di no por ricibi bishita di 
condolencia na cas. 


Gradicimento y Invitación 


Pa medio di Esaki nos ta gradici tur Famia, 
Bisinjanan y Conocirnan cu na un manera of otro 
a duna sostén, consuelo y forsa durante 
e tempo difícil aki cu e fayecimento y 
entierro di nos difunto stima: 


Marcela Catharina 
Werleman 


Un danki na un y tur cu hasi yamadanan di 
telefoon, manda carchi y krans. 


Un danki na Ettiene pa cu su bunita cantica nan. 


Un danki na e personal di Aurora funeral home pa 
cu nan Bon servicio. 


Nos ta invita Famia y Amistadnan 
pa un sacrificio di misa na misa Inmaculada 
concepción na Sta. Cruz. 
Diahuebs 1 February 2024 pa 7or anochi. 
Diabierna 2 February 2024 pa 7or anochi. 
Dialuna 5 February 2024 pa 7or anochi. 


Diasabra 3 di februari pa 
7or di mainta tin Santa Misa 
na Kapel di Alto Vista 
Invitacion p’un 
Santo Sacrificio di 
misa na Alto Vista 


P 
rome cu solo sali y prome cu San- 
to Sacrificio di Misa ta cuminsa resa 
Santo Rosario pa 6.15 “Misterio Gos- 
oso”, despues ta sigui cu Salve Regina. 
Ta invita henter e pueblo, deboto y fiel- 
nan pa asisti na Santa Rosario prome 
cu Santo Misa. Mama Maria sigur ta en- 
tersede pa nos na nos Tata Celestial. 
Diabierna ta fiesta di Candelaria. Hopi 
parokia ta bendiciona bela dia di Santo 
Candelaria. 


Papa Francisco ta haci un suplica na 
mundo pa resa e Santo Rosario, nos 
ta den un tempo torbulento, den crisis 
grandi. Ban haci un curashi diasabra 
mainta trempan pa ofrece nos ora 
valioso pa pidi misericordia y asisti na 
Santa Misa y resa pa tur esnan cu ta leu 
di Dios. Laga nos ta resa pa necesidad 
di Iglesia Universal, pa Papa Francisco, 
Obispo Luis Secco, tur sacerdote, 
Diacono y laiconan cu ta hiba e bon 
noticia pa e pueblo di Dios. Pa tur cu ta 
carga responsabilidad pa e pueblonan 
di Dios. Pa enfermonan corporal y spiri- 
tual. Hopi enfermo den exterior cu a bay 
busca nan salud. Cu pronto lo regresa 
na Aruba y gosa di un bon salud. 


Diahuebs, 1 Februari 2024 
AWEMainta 
OBITUARIO 
33 


Na paz lo mi bay drumi y pega soño, 
pasombra ta Abo so, O Señor, ta hacimi biba den 
siguridad. - Salmo 4:8 


Cu dolor na nos curason, nos ta participa 
fayecimento di nos ser stima: 


Marta Beatriz Sanchez 
*09-08-1938 - †26-01-2024 


Yiunan: 
Yvonne & Ricardo Fortin-Godoy 
Sigfried & Ethline Godoy-Dekker 
Carlos & Malva Godoy-Dania 
Martin & Zoraida Godoy-Lee 


Tata di su yiunan: 
†Sigfrido Godoy 


Nieto- y nietanan: 
Mauri & Marnix, Sawatsky & Denise, Curt, 
Rhafotsky & Marijke, Phil & Elaine, Ross, Kim, 
Carlmaltsky y Chris 


Bisanieto- y bisanietanan: 
Shanyika, Shayneya, Caithlynn, Cayenne, 
Guillyana, Camareno, Dezaya, Shae-lynne, 
Kaylyn, Aiden, Kiana y Zoey 


Tataranietonan: 
Chase, Caleb y Cayne 


Rumannan: 
†Juan Sanchez y famia 
†Alfonso Sanchez y famia 
†Aura Sanchez y famia 
Fanny Zievinger y famia 
†Edith Malmberg y famia 


Cuña y suanan: 
†Walmira Godoy y famia 
†Jorge Petro y famia na Colombia 
†Carlos Patiño y famia na Colombia 
Ex-coleganan di AMC Unicon 


Demas famia: Sanchez, Godoy, Bermudes, Fortin, 
Dekker, Dania, Lee, Bikker, Zievinger, Malmberg, 
Diaz, Petro, Patiño, Kousemaker, Braber, Sint Jago, 
Mannetje, Rigaud, Zuñiga. 


Ta invita pa acto di entiero cual lo tuma lugar na 
Royal Funeral Home diabierna 2 di februari 2024 di 
2’or pa 4’or di atardi. Despues lo sali pa Santana 
Central Sabana Basora 


Nos ta pidi disculpa si, den nos dolor, nos por a 
lubida un persona 


Tu vida sera mas radiante que el sol de 
medio dia, y la oscuridad sera como el agua 
que paso. - Job 11:17 


Cu hopi tristeza na nos curason pero 
agradecido pa tur locual e la hasi y ta 
nifica pa nos, nos ta anuncia fayecimento 
inesperadamente di 
Robert Longinius Laclé 
Mihor conoci como: “Robby” 
*12-03-1962 - †23-01-2024 


Na nomber di su: 
Casa: Luz Marina Laclé-Zuluaga 


Yiunan: Edmund Laclé 
Chrystalle Laclé 
†Julissa Laclé 


Mama: Henrica (Riet) van Hoof 


Tata: †Clyve Laclé 


Rumannan: 
Marcel y Sharon Sommer- Phelipa y yiunnan 
(Curacao) 
Max y Stella Laclé-Hayes y yiunan (USA) 
Monique Laclé y yiu 
Eduardo (Bubu) y Deborah Laclé-Thijzen y 
yiunan 
Angelique Laclé 
Chaim y Claudia Alvares y yiu 


Suegra: †Maria Zulauaga- Franco (Colombia) 


Suegro: Jose Zuluaga (Colombia) 


Cuñanan: Maria Eugenia Zuluaga (Colombia) 


Tanta y omonan: †Thelma Laclé 
†Ismael y Allegonda Laclé-de Rijk y famia 
†Olga Vieira Alvez-Laclé y famia 
†Rita Laclé 
†Edgar Laclé y famia 
Filomena (Mena) y Gerard Marsman-Laclé y 
famia (Hulanda) 


Sobrino y sobrinanan, primo y primanan 


Manera yiu: Lauchi 


Demas famia: Laclé, Zuluaga, Franco, 
van Hoof, Sommer, Hayes, Franca, Thijzen, 
Alvares, de Rijk, Vieira Alves, Marsman, 
Yarzagaray, Luidens, Thiel, de Mey, Erasmus, 
van Wanrooij 


Oportunidad pa condolencia: diaranson 31 
di januari 2024 na Aurora Funeral Home di 
7:00 pa 9:00 pm 


Ta invita tur famia, bisiña, conocirnan, 
amigo(a)nan y su coleganan di AAA N.V. 
pa asisti na e acto di despedida cu lo tuma 
lugar diahuebs 1 di februari 2024 di 9 pa 11 
am, sigi pa e acto di cremacion cu lo tuma 
lugar den seno di famia. 


Nos mas sincero disculpa si den nos tristeza 
nos por a lubida algun famia y conocir. 


Nos ta lamenta cu despues di entiero nos no 
ta ricibi bishita di condolencia na cas. 


Señor ta bo wardador, 
Señor ta bo sombra na bo lado. 
Den dia solo lo no molestia bo, 
Ni luna den oranan di anochi. 
Señor ta warda bo di tur malo, 
si, E ta spar bo dida. 
E ta ward abo entrada y salida 
for di awor te den tur eternidad. 
Salmo 121: 5-8 


Cu inmenso tristeza nos ta anucia fayecimento 
inesperadamente di: 


Ewald E. Bishop 
Mihor conoci como: “Waldi” 
*26-05-1963 - †27-01-2024 


Na nomber di su: 
Esposa: 
Iris Bishop-Franken 


Yiunan: 
Ewald Bishop 
Jonathan Bishop y Shaydee Schwengle 
Naomi Bishop (USA) 


Nieta stima: 
Zoella Bishop 


Mayornan: 
Eselien y †Wilfred Bishop-Vanenburg 


Rumannan: 
Osleida Bishop (Cur) 
Marlon Bishop y famia (Cur) 
Giovanni Bishop y famia (Cur) 
Valery Bishop y famia (Cur) 
Wilfred Bishop y famia (Cur) 
Heinrich Bishop y famia (Cur) 


Subrino/anan: 
Amouri Bishop, Jonathan Martina y you, Javier 
Martina, Heinrich Anthony y famia, Giovarri 
Barranco, Thalia Barranco, Jairo Bishop, Malyane 
Bishop, Gedione Bishop, Diomantly Bishop, Giyona 
Bishop, Djowendrick Bishop, Queeneisha Bishop, 
Blue Velly’s Bishop 


Suegra: 
Jozefa Antonia Bermudez 


Swa y cuñanan: 
Anthony Kwidama y famia 
Melushka y Sydney Monticeuex y famia 
Robert y Esmeralda y famia 
Mario y Joanna y famia 
Lissette y Urven Winklaar y famia 


Amigonan: 
Andres, Ochi, Robby Pieterz, Josito 
y tur amistades nan na Aruba, Korsow, St. Maarten, 
Merca, Hulanda y Surnam. 


Tur tanta y omonan, tio y tianan, primo y primanan, 
comer y compernan, bisiñanan y ex-coleganan di 
Rotech, BoPel, Crown, Auto Bus y Ship-L. 


Demas famia: Bishop, Franken, Vanenburg, 
Martina, Kwidama, Anthony, Barranco, Schwengle, 
Winklaar, Bermudez, Monticeuex. 


Oportunidad pa condolencia: diahuebs 1 di 
februari 2024 na Royal Funeral Home di 7:00 pa 9:00 
di anochi. 


Ta invita pa e acto di entiero cu lo tuma lugar 
diabierna 2 di februari 2024 na Royal Funeral Home 
di 09:00 pa 11:00 di mainta, despues saliendo pa 
Santana catolico de Vries na Sta Cruz. 


Nos disculpa si den nos tristeza nos por a lubida di 
menciona un miembro di famia of conocir. 


Despues di entiero nos no ta ricibi bishita di 
condolencia na cas. 


